ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
വാക്സിനേഷൻ എടുത്തതിന് 15-18 വയസ്സിനിടയിലുള്ള യുവാക്കളെ പ്രധാനമന്ത്രി അഭിനന്ദിച്ചു
ഇന്ന് വാക്സിനേഷൻ എടുത്ത 15-18 വയസ്സിനിടയിലുള്ള യുവ ഇന്ത്യക്കാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ പ്രായപരിധിയിലുള്ളവർക്ക് ഇന്ന് വാക്സിനുകൾ ലഭിച്ചുതുടങ്ങി. അവരുടെ മാതാപിതാക്കളെയും പ്രധാനമന്ത്രി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"ഇന്ന് നമ്മുടെ യുവാക്കളെ കോവിഡ്-19 നെതിരെ സംരക്ഷിക്കുന്നതിൽ ഒരു സുപ്രധാന ചുവടുവയ്പ്പ് നടത്തിയിരിക്കുന്നു. വാക്സിനേഷൻ എടുത്ത 15-18 വയസ്സിനിടയിലുള്ള എന്റെ എല്ലാ യുവ സുഹൃത്തുക്കൾക്കും അഭിനന്ദനങ്ങൾ. അവരുടെ മാതാപിതാക്കൾക്കും അഭിനന്ദനങ്ങൾ. വരും ദിവസങ്ങളിൽ വാക്സിനേഷൻ എടുക്കാൻ കൂടുതൽ യുവാക്കളോട് ഞാൻ അഭ്യർത്ഥിക്കുന്നു. !"
Today we have taken an important step forward in protecting our youth against COVID-19. Congrats to all my young friends between the age group of 15-18 who got vaccinated. Congrats to their parents as well. I would urge more youngsters to get vaccinated in the coming days!
— Narendra Modi  January 3, 2022
ഇതുമായി ബന്ധപ്പെട്ട് കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റുകളും പ്രധാനമന്ത്രി റീട്വീറ്റ് ചെയ്തു.
PM @NarendraModi जी के नेतृत्व में विश्व के सबसे बड़े टीकाकरण के अंर्तगत आज से देश भर में 15 से 18 आयुवर्ग के बच्चों के लिए टीकाकरण अभियान की शुरुआत हो गयी है।
— Dr Mansukh Mandaviya  January 3, 2022
हमारे यंग इंडिया को कोरोना का सुरक्षा कवच देने हेतु मैं मोदी जी का धन्यवाद करता हूं। #SabkoVaccineMuftVaccine pic.twitter.com/UcMaeW6VAZ
Securing our Young India 👦🏻 👧🏻
— Dr Mansukh Mandaviya  January 3, 2022
Some glimpses of the #COVID19 Vaccination drive for children in the 15-18 age group 💉
I urge my young friends to get vaccinated at the earliest & further strengthen the world's largest vaccination drive.#SabkoVaccineMuftVaccine pic.twitter.com/jyBKWwcTkV
Great to see that our young friends all over the country are uploading their pictures of getting vaccinated, inspiring people all over India 💉
— Dr Mansukh Mandaviya  January 3, 2022
📍 Doimukh, Papum Pare District, Arunachal Pradesh pic.twitter.com/nqaWVCpkux
RML हॉस्पिटल में जाकर 15-18 आयुवर्ग के बच्चों के लिए आज से शुरू हुए टीकाकरण अभियान का जायज़ा लिया व बच्चों से बातचीत कर उन्हें अपने दोस्तों को भी वैक्सीन के लिए प्रेरित करने को कहा। pic.twitter.com/pmhKfML2fW
— Dr Mansukh Mandaviya  January 3, 2022
आज 15-18 आयुवर्ग के बच्चों के लिए शुरू हुए टीकाकरण अभियान के तहत मेरे क्षेत्र पालीताणा, भावनगर में भी बच्चों ने बढ़-चढ़ कर हिस्सा लिया।
— Dr Mansukh Mandaviya  January 3, 2022
मैं सभी लाभार्थियों को बधाई देता हूं और आग्रह करता हूं की जो पात्र लोग अभी वैक्सीन से वंचित है, वो जल्द अपना पंजीकरण करे व वैक्सीन लें। pic.twitter.com/QyFVBGeRqO
Well done Young India! ✌🏼
— Dr Mansukh Mandaviya  January 3, 2022
Over 40 Lakhs between 15-18 age group received their first dose of #COVID19 vaccine on the 1st day of vaccination drive for children, till 8 PM.
This is another feather in the cap of India’s vaccination drive 💉#SabkoVaccineMuftVaccine pic.twitter.com/eieDScNpR4
ശാസ്ത്ര സാങ്കേതിക മന്ത്രാലയം
വിദേശരാജ്യങ്ങളിലെ ശാസ്ത്ര-സാങ്കേതിക വകുപ്പ് മന്ത്രിമാരുടെയും നയതന്ത്രജ്ഞരുടെയും കോൺക്ലെവിനെ ഡോ. ഹർഷവർദ്ധൻ അഭിസംബോധന ചെയ്തു
അഫ്ഗാനിസ്ഥാൻ, കമ്പോഡിയ, മ്യാന്മാർ, ഫിലിപ്പൈൻസ്, ശ്രീലങ്ക, ഉസ്ബക്കിസ്ഥാൻ എന്നിവിടങ്ങളിൽ നിന്നുള്ള ശാസ്ത്ര-സാങ്കേതിക വകുപ്പ് മന്ത്രിമാരെയും, ഡെൻമാർക്ക്, ഇറ്റലി, നെതെർലാൻഡ്സ്, സ്വിറ്റ്സർലാൻഡ് തുടങ്ങിയ രാജ്യങ്ങളിലുള്ള നയതന്ത്രജ്ഞരെയും, കേന്ദ്ര ശാസ്ത്ര-സാങ്കേതിക വകുപ്പ് മന്ത്രി ഡോ. ഹർഷവർദ്ധൻ അഭിസംബോധന ചെയ്തു. ഇന്ത്യ അന്താരാഷ്ട്ര ശാസ്ത്ര മേളയോടനുബന്ധിച്ച് നടന്ന കോൺക്ലേവിൽ ആണ് മന്ത്രി അഭിസംബോധന നടത്തിയത്.
ഇരുപത്തിയൊന്നാം നൂറ്റാണ്ടിലെ വൈജ്ഞാനിക സാമ്പത്തികരംഗത്തെ സഹകരണത്തിന് പ്രധാന അടിത്തറയായ ശാസ്ത്രസാങ്കേതികവിദ്യയുടെ വൈദഗ്ധ്യം സ്വാംശീകരിക്കാൻ നാം പഠിച്ചതായി അദ്ദേഹം പറഞ്ഞു.
ഇന്ത്യയിലെ ശാസ്ത്രസാങ്കേതിക മന്ത്രാലയവും ഭൗമശാസ്ത്ര മന്ത്രാലയവും ലോകമെമ്പാടുമുള്ള 44 രാജ്യങ്ങളുമായി സഹകരിച്ചു വരികയാണെന്ന് മന്ത്രി അറിയിച്ചു. ഈ സഹകരണം അക്കാദമിക് ഗവേഷണ മേഖലയിലും, വിഭവശേഷി വികസനത്തിനും സഹായിക്കും.
ഇന്ത്യയുടെ കോവിഡ്-19 പ്രതിരോധ പ്രവർത്തനങ്ങളെ ഉസ്ബക്കിസ്ഥാൻ മന്ത്രി അഭിനന്ദിക്കുകയും ഇന്ത്യയുമായി വാക്സിൻ വികസനത്തിൽ സഹകരിക്കാൻ താൽപര്യം പ്രകടിപ്പിക്കുകയും ചെയ്തു. അഫ്ഗാനിസ്ഥാൻ, മ്യാന്മാർ, ഫിലിപ്പൈൻസ്, കമ്പോഡിയ എന്നിവിടങ്ങളിലെ മന്ത്രിമാർ അവരുടെ രാജ്യത്ത് ഉന്നത വിദ്യാഭ്യാസ കേന്ദ്രങ്ങളുടെ വികസനത്തിനും, ശാസ്ത്ര സാങ്കേതിക രംഗത്തെ സഹകരണത്തിനും, വിദ്യാർഥികൾക്ക് ഇന്ത്യയിൽ ഉപരിപഠനത്തിന് സ്കോളർഷിപ്പിനും, ഇന്ത്യയുടെ സഹകരണം അഭ്യർത്ഥിച്ചു.
വിദ്യാഭ്യാസ മന്ത്രാലയം
ജെഇഇ മെയിൻസ് 2020 ഓൺലൈൻ അപേക്ഷ : പരീക്ഷാ കേന്ദ്രങ്ങളുടെ തിരഞ്ഞെടുപ്പില് തിരുത്തല് വരുത്താന് അവസരം
ജെഇഇ മെയിൻസ് 2020 പരീക്ഷയ്ക്കുള്ള ഓൺലൈൻ അപേക്ഷയിൽ ഇഷ്ടപ്പെട്ട പരീക്ഷാകേന്ദ്രങ്ങളുടെ തിരഞ്ഞെടുപ്പില് തിരുത്തലുകള് വരുത്താന് വിദ്യാർത്ഥികൾക്ക് സൗകര്യം ഒരുക്കണമെന്ന് കേന്ദ്ര മാനവവിഭവശേഷി വികസനമന്ത്രി ശ്രീ രമേശ് പൊഖ്റിയാൽ നിഷാങ്ക് ദേശീയ ടെസ്റ്റിംഗ് ഏജൻസിക്ക് നിർദേശം നൽകി. കോവിഡ് മഹാമാരിയെ തുടര്ന്നുള്ള സ്ഥിതിഗതികളും, പരീക്ഷാർത്ഥികൾ നേരിട്ട ബുദ്ധിമുട്ടുകളും പരിഗണിച്ചാണ് നടപടി.ഓൺലൈൻ അപേക്ഷയിൽ മാറ്റം വരുത്താനുള്ള സൗകര്യം സംബന്ധിച്ച് ദേശീയ ടെസ്റ്റിംഗ് ഏജൻസി ഈ മാസം ഒന്നിന് നോട്ടീസ് പുറത്തിറക്കിയിരുന്നു.ഇതിനു തുടർച്ചയായി,അപേക്ഷകളിൽ പരീക്ഷാകേന്ദ്രങ്ങൾ ഉൾപ്പെടുന്ന നഗരങ്ങളുടെ തിരഞ്ഞെടുപ്പില് മാറ്റം വരുത്താനുള്ള സൗകര്യവും ഏജൻസി ഇന്ന് ഏർപ്പെടുത്തി.
പരീക്ഷാർത്ഥികൾ അപേക്ഷയിൽ തിരഞ്ഞെടുത്ത നഗരത്തിൽ തന്നെ പരീക്ഷാകേന്ദ്രം അനുവദിക്കാൻ ഏജൻസി ശ്രമങ്ങൾ നടത്തും.എന്നാൽ,പരീക്ഷാർത്ഥികളെ ഉൾക്കൊള്ളാനുള്ള നഗരത്തിന്റെ കഴിവനുസരിച്ചാവും അവസാനതീരുമാനം. എന്നാൽ ഭരണപരമായ കാരണങ്ങളാൽ ,അപേക്ഷയിൽ നിന്നും വ്യത്യസ്തമായ നഗരവും ലഭിക്കാവുന്നതാണ്.പരീക്ഷ കേന്ദ്രങ്ങൾ നൽകുന്നത് സംബന്ധിച്ച് എന്ടിഎയുടെ തീരുമാനം അന്തിമമായിരിക്കും
പരീക്ഷാകേന്ദ്രങ്ങളുൾപ്പെടുന്ന നഗരങ്ങൾ തിരഞ്ഞെടുക്കുന്നത് അടക്കം, അപേക്ഷയിൽ മാറ്റം വരുത്താനുള്ള സൗകര്യം നിലവിൽ ലഭ്യമാണ്.https://jeemain.nta.nic എന്ന വെബ്സൈറ്റിൽ 2020 ഏപ്രില് 14 വരെ ഈ സൗകര്യം ഉണ്ടായിരിക്കും. പരീക്ഷാർത്ഥികൾ വെബ്സൈറ്റ് സന്ദർശിച്ച് തങ്ങളുടെ വിവരങ്ങൾ ഒത്തുനോക്കുകയോ ആവശ്യമെങ്കിൽ അവയിൽ മാറ്റങ്ങൾ വരുത്തുകയോ ചെയ്യേണ്ടതാണ്.ഓൺലൈൻ അപേക്ഷയിലെ തിരുത്തലുകൾ വൈകിട്ട് 5 വരെയും, ഫീസ് രാത്രി 11.50 വരെയും സ്വീകരിക്കുന്നതാണ്.ആവശ്യമുള്ളവർക്ക് ,അധിക ഫീസ്, ക്രെഡിറ്റ് \ഡെബിറ്റ് കാർഡുകൾ വഴിയോ, നെറ്റ് ബാങ്കിങ്\യു പി ഐ സൗകര്യമുപയോഗിച്ചോ,PAYTM ലൂടെയോ അടയ്ക്കാവുന്നതാണ് .
പ്രത്യേക സേവനങ്ങളും ഫീച്ചറുകളും
ഇന്ത്യയിലെ ന്യൂട്രാസ്യൂട്ടിക്കൽ വിപണിക്ക് മികച്ച വളർച്ചയെന്ന് ശിൽപശാല
('ഔഷധനിർമ്മാണത്തിന് പ്രകൃതിദത്ത ചേരുവകളുടെ സാധ്യതകൾ പ്രയോജനപ്പെടുത്തണം'
കൊച്ചി: പ്രകൃതിദത്ത ചേരുവകൾ ഉപയോഗിച്ച് വികസിപ്പിക്കുന്ന ഭക്ഷ്യസപ്ലിമെന്റുകളായ ന്യൂട്രാസ്യൂട്ടിക്കൽ ഉൽപന്നങ്ങളുടെ വിപണി ഇന്ത്യയിൽ മികച്ച വളർച്ചയാണ് കൈവരിച്ചതെന്ന് ശിൽപശാല. കഴിഞ്ഞ 30 വർഷത്തെ അപേക്ഷിച്ച് 20 ശതമാനമാണ് ഈ മേഖലയിലെ വളർച്ച. 2025 അവസാനത്തോടു കൂടി ഇന്ത്യയിലെ ന്യൂട്രാസ്യൂട്ടിക്കൽ വിപണി നാല് ബില്യൺ ഡോളറിൽ നിന്നും 18 ബില്യൺ ഡോളറായി വികസിക്കുമെന്നാണ് കരുതുന്നത്. ആരോഗ്യരംഗത്തെ വർധിച്ചുവരുന്ന അവബോധവും രോഗപ്രതിരോധരീതികൾക്കുണ്ടായ പ്രാധാന്യവുമാണ് ഇതിന് കാരണമെന്ന് കേന്ദ്ര സമുദ്രമത്സ്യ ഗവേഷണ സ്ഥാപനത്തിൽ  നടന്ന ശിൽപശാല ചൂണ്ടിക്കാട്ടി.
നൂതനമായ ഔഷധോൽപാദനത്തിന് കടൽജീവജാലങ്ങളിൽ നിന്നുൾപ്പെടെയുള്ള പ്രകൃതിദത്ത ചേരുവകളുടെ സാധ്യതകൾ പ്രയോജനപ്പെടുത്തണം. മരുന്നുൽപാദനരംഗത്ത്് ഏറെ സാധ്യതകളുള്ള പ്രകൃതിദത്ത ബയോപോളിമറുകളുടെ ഉപയോഗം ഈ മേഖലയിൽ വലിയ മുന്നേറ്റത്തിന് വഴിതുറക്കുമെന്നും ശിൽപശാല അഭിപ്രായപ്പെട്ടു.
ഡയറക്ടർ ഡോ എ ഗോപാലകൃഷ്ണൻ ഉദ്ഘാടനം ചെയ്തു. ആരോഗ്യസംരക്ഷണ രംഗത്തും മരുന്നുനിർമാണത്തിനും ആവശ്യമായ ചേരുവകൾകൊണ്ട് സമ്പന്നമാണ് കടൽപായൽ പോലുള്ള സമുദ്രവിഭവങ്ങളെന്ന് അദ്ദേഹം പറഞ്ഞു. പ്രമേഹം, അമിതവണ്ണം, സന്ധിവേദന, ഹൈപ്പർടെൻഷൻ, തൈറോയിഡ് തുടങ്ങിയ ജീവിതശൈലീരോഗങ്ങളെ പ്രതിരോധിക്കാനായ സിഎംഎഫ്ആർഐ കടൽപായലിൽ നിന്നും വികസിപ്പിച്ച ന്യൂട്രാസ്യൂട്ടിക്കൽ ഉൽപന്നങ്ങൾക്ക് പൊതുജനങ്ങളിൽ നിന്നും മികച്ച സ്വീകാര്യതയാണുള്ളതെന്നും ഡോ ഗോപാലകൃഷ്ണൻ പറഞ്ഞു.
മറൈൻ ബയോടെക്നോളജി, ഫിഷ്ന്യൂട്രീഷൻ ആന്റ് ഹെൽത്ത് ഡിവിഷൻ മേധാവി ഡോ കൃപേഷ ശർമ അധ്യക്ഷത വഹിച്ചു. പ്രിൻസിപ്പൽ സയന്റിസ്റ്റ് ഡോ കാജൽ ചക്രവർത്തി പ്രസംഗിച്ചു.
വിവിധ ഗവേഷണ സ്ഥാപനങ്ങളിൽ നിന്നും സർവകലാശാലകളിൽ നിന്നുമുള്ള ശാസ്ത്രജ്ഞർ, ഗവേഷകർ, അധ്യാപകർ എന്നിവർ ശിൽപശാലയിൽ പങ്കെടുത്തു.
രാജ്യരക്ഷാ മന്ത്രാലയം
പാനെക്സ്-21
ന്യൂ ഡൽഹി, ഡിസംബർ 21, 2021
ബിംസ്റ്റെക് അംഗരാജ്യങ്ങൾക്കായി മാനുഷിക സഹായവും ദുരന്തനിവാരണ സഹായവും  എത്തിക്കുന്നതിന്റെ ഭാഗമായി 2021 ഡിസംബർ 21-ന് മഹാരാഷ്ട്രയിലെ പൂനെ കോളേജ് ഓഫ് മിലിട്ടറി എഞ്ചിനീയറിംഗിൽ സംഘടിപ്പിച്ച പാനെക്സ്-21 ന്റെ  രണ്ടാം ദിവസം രക്ഷാ മന്ത്രി ശ്രീ രാജ്നാഥ് സിംഗ് വിവിധ ഏജൻസികളുടെ അഭ്യാസപ്രകടനം നിരീക്ഷിക്കുകയും ഉപകരണ പ്രദർശണം ഉദ്ഘാടനം ചെയ്യുകയും ചെയ്തു.
ഒരു പ്രദേശത്തു എന്തെങ്കിലും പ്രകൃതിദുരന്തം ഉണ്ടായാൽ വേഗത്തിലും ഏകോപിപ്പിച്ചതുമായ ദുരിതാശ്വാസ പ്രവർത്തനങ്ങൾ ആരംഭിക്കുന്നതിനുള്ള ഇന്ത്യൻ സായുധ സേനയുടെ കഴിവുകളുടെ പ്രകടനത്തിന് രക്ഷാ മന്ത്രി സാക്ഷ്യം വഹിച്ചു.
FICCI യുടെ സഹകരണത്തോടെ സംഘടിപ്പിച്ച ഉപകരണങ്ങളുടെ പ്രദർശനം, ദുരന്തനിവാരണ പ്രവർത്തനങ്ങളിൽ ഇന്ത്യൻ വ്യവസായ മേഖലയുടെ കഴിവുകളും ശേഷികളും പ്രദർശിപ്പിക്കാൻ ലക്ഷ്യമിടുന്നു. ഉൽപന്നങ്ങളുടെ സംഗ്രഹവും ചടങ്ങിൽ ശ്രീ രാജ്നാഥ് സിംഗ് പ്രകാശനം ചെയ്തു.
മേഖലയിലെ മാനുഷിക - ദുരന്തനിവാരണ സഹായ വെല്ലുവിളികൾ നേരിടുന്നതിനുള്ള കൂടുതൽ യോജിച്ച സംവിധാനം സൃഷ്ടിക്കുന്നതിന് പാനെക്സ്-21 ഒരു പുതിയ പ്രചോദനം നൽകിയെന്ന് ശ്രീ രാജ്നാഥ് സിംഗ് പറഞ്ഞു. പ്രധാനമന്ത്രി ശ്രീ നരേന്ദ്ര മോദി ആവിഷ്കരിച്ച സാഗർ  എന്ന ആശയത്തെ അടിസ്ഥാനമാക്കി ഇന്ത്യൻ മഹാസമുദ്ര മേഖലയെ സംബന്ധിച്ച രാജ്യത്തിന്റെ കാഴ്ചപ്പാടും അദ്ദേഹം ആവർത്തിച്ചു.
കടൽത്തീരങ്ങളോട് ബന്ധപ്പെട്ട സാമ്പത്തിക, സുരക്ഷാ സഹകരണം വർധിപ്പിക്കൽ; കര, സമുദ്ര പ്രദേശങ്ങൾ സംരക്ഷിക്കുന്നതിനുള്ള ശേഷി വർദ്ധിപ്പിക്കൽ; സുസ്ഥിരമായ പ്രാദേശിക വികസനത്തിനായുള്ള പ്രവർത്തനങ്ങൾ; നീല സമ്പദ്വ്യവസ്ഥ; പ്രകൃതിദുരന്തങ്ങൾ, കടൽക്കൊള്ള, തീവ്രവാദം തുടങ്ങിയ പാരമ്പര്യേതര ഭീഷണികളെ നേരിടാൻ കൂട്ടായ പ്രവർത്തനം പ്രോത്സാഹിപ്പിക്കൽ എന്നിവയ്ക്ക് അദ്ദേഹം ആഹ്വാനം ചെയ്തു.
ഭാവിയിലെ ദുരന്തങ്ങളോട് പ്രതികരിക്കുന്നതിന് എല്ലാ ബിംസ്റ്റെക് പങ്കാളികളെയും ഉൾപ്പെടുത്തി പ്രോട്ടോക്കോളുകൾ ശക്തിപ്പെടുത്തുന്നതിന് ആവശ്യമായ അടിത്തറ പാനെക്സ്-21 സൃഷ്ടിക്കുമെന്ന് രക്ഷാ മന്ത്രി പ്രതീക്ഷ പ്രകടിപ്പിച്ചു.
കരസേനാ മേധാവി ജനറൽ മനോജ് മുകുന്ദ് നരവനെ, പ്രതിരോധ മന്ത്രാലയത്തിലെ മുതിർന്ന സിവിൽ, സൈനിക ഉദ്യോഗസ്ഥർ എന്നിവർ ചടങ്ങിൽ പങ്കെടുത്തു. 2021 ഡിസംബർ 20-22 തീയതികളിലാണ് പാനെക്സ് നടക്കുന്നത്.
RRTN/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി 2019 ജനുവരി 27ന് തമിഴ്നാട്ടിലെ മധുര സന്ദര്ശിക്കും
മധുരയില് പുതിയ എയിംസിനു തറക്കല്ലിടും
മധുര, തഞ്ചാവൂര്, തിരുനെല്വേലി എന്നിവിടങ്ങളിലെ ഗവണ്മെന്റ് മെഡിക്കല് കോളേജുകളുടെ നവീകരണ പദ്ധതി ഉദ്ഘാടനം ചെയ്യും
പ്രധാനമന്ത്രി നരേന്ദ്ര മോദി 2019 ജനുവരി 27നു തമിഴ്നാട്ടിലെ മധുര സന്ദര്ശിക്കും. പുതിയ എയിംസിന് അദ്ദേഹം തറക്കല്ലിടും. മധുര, തഞ്ചാവൂര്, തിരുനെല്വേലി എന്നിവിടങ്ങളിലെ ഗവണ്മെന്റ് മെഡിക്കല് കോളേജുകളുടെ നവീകരണ പദ്ധതിയുടെ ഭാഗമായി സൂപ്പര് സ്പെഷ്യാലിറ്റി ബ്ലോക്കുകളുടെ ഉദ്ഘാടനം പ്രധാനമന്ത്രി നിര്വഹിക്കും. പ്രധാനമന്ത്രി ഈ അവസരത്തില് പൊതുയോഗത്തില് പ്രസംഗിക്കുന്നുമുണ്ട്.
(Visitor Counter : 75
തെരഞ്ഞെടുപ്പ് കമ്മീഷന്
വോട്ടർ ബോധവൽക്കരണത്തിനായി ആകാശവാണിയുമായി സഹകരിച്ച് കേന്ദ്ര ഇലക്ഷൻ കമ്മീഷൻ, 'മത്ദാദ ജംഗ്ഷൻ' റേഡിയോ പരമ്പര അവതരിപ്പിക്കുന്നു .
(ന്യൂഡൽഹി, ഒക്ടോബർ 03, 2022
മുഖ്യ തിരഞ്ഞെടുപ്പ് കമ്മീഷണർ ശ്രീ രാജീവ് കുമാറും തിരഞ്ഞെടുപ്പ് കമ്മീഷണർ ശ്രീ അനുപ് ചന്ദ്ര പാണ്ഡെയും ചേർന്ന് ഒരു വർഷം നീണ്ടുനിൽക്കുന്ന വോട്ടർ ബോധവൽക്കരണ പരിപാടി - ‘മത്ദാദ ജംഗ്ഷൻ’ ന്യൂഡൽഹിയിൽ സംഘടിപ്പിച്ച ഒരു പരിപാടിയിൽ ഉദ്ഘാടനം ചെയ്തു.
ഓൾ ഇന്ത്യ റേഡിയോയുമായി സഹകരിച്ച് തിരഞ്ഞെടുപ്പ് കമ്മീഷൻ നിർമ്മിച്ച 52 എപ്പിസോഡുകളുള്ള ഒരു റേഡിയോ പരമ്പരയാണ് 'മത്ദാദ ജംഗ്ഷൻ'. തെരഞ്ഞെടുപ്പ് കമ്മീഷനിലെ മുതിർന്ന ഉദ്യോഗസ്ഥർ, പ്രസാർ ഭാരതി സിഇഒ , എഐആർ ന്യൂസ് ഡി.ജി, നടൻ ശ്രീ പങ്കജ് ത്രിപാഠി എന്നിവരും ചടങ്ങിൽ പങ്കെടുത്തു.
സമ്മേളനത്തെ അഭിസംബോധന ചെയ്തുകൊണ്ട്, മുഖ്യ തെരഞ്ഞെടുപ്പ് കമ്മീഷണർ ശ്രീ രാജീവ് കുമാർ, വിവരങ്ങളുടെയും വിനോദത്തിന്റെയും സംയോജനമാണ് ഈ പരിപാടി എന്ന് പറഞ്ഞു. സംവേദനാത്മക ആശയവിനിമയത്തിന്റെ രൂപത്തിൽ സ്വതന്ത്രവും നീതിപൂർവകവും സുതാര്യവും പ്രേരണാരഹിതവും എല്ലാവരെയും ഉൾക്കൊള്ളുന്നതുമായ തിരഞ്ഞെടുപ്പ് പ്രക്രിയയെ കുറിച്ച് പ്രേക്ഷകർക്ക് ഈ പരിപാടിയിലൂടെ മനസ്സിലാക്കാനാവുമെന്നും ശ്രീ രാജീവ് കുമാർ പറഞ്ഞു.
മലയാളം ഉൾപ്പെടെ 23 ഭാഷകളിലായി 25 എഫ്എം സ്റ്റേഷനുകൾ, 4 എഫ്എം ഗോൾഡ് സ്റ്റേഷനുകൾ, 42 വിവിധ് ഭാരതി സ്റ്റേഷനുകൾ, 159 പ്രൈമറി ചാനലുകൾ/ലോക്കൽ റേഡിയോ സ്റ്റേഷനുകൾ എന്നിവ ഉൾക്കൊള്ളുന്ന ഓൾ ഇന്ത്യ റേഡിയോ നെറ്റ്വർക്കിൽ എല്ലാ വെള്ളിയാഴ്ചയും രാത്രി 7 മുതൽ 9 വരെ ലഭ്യമായ സമയത്ത് ഈ 15 മിനിറ്റ് പരിപാടി പ്രക്ഷേപണം ചെയ്യും.
52 അദ്ധ്യായങ്ങൾ ഉള്ള ഈ പരമ്പര, വോട്ടർമാരുടെ വീക്ഷണകോണിൽ നിന്നുള്ള തിരഞ്ഞെടുപ്പിന്റെ വിവിധ വശങ്ങൾ ഉൾക്കൊള്ളുന്നു.
വോട്ടർ രജിസ്ട്രേഷൻ, ധാർമ്മികമായ വോട്ടിംഗ് പ്രവർത്തനം, മാതൃകാ പെരുമാറ്റച്ചട്ടം, ഐടി ആപ്ലിക്കേഷനുകൾ, ഇലക്ട്രോണിക് വോട്ടിംഗ് യന്ത്രങ്ങൾ മുതലായ വിഷയങ്ങളെക്കുറിച്ചുള്ള എപ്പിസോഡുകൾ ഇതിൽ ഉണ്ടാകും.
പരമ്പരയിൽ നാടകം, കഥപറച്ചിൽ, ക്വിസ്, വിദഗ്ധരുടെ അഭിമുഖം, SVEEP ഡിവിഷൻ നിർമ്മിച്ച ഗാനങ്ങൾ എന്നിവ ഉണ്ടായിരിക്കും. ഈ പരിപാടിയിൽ ഒരു സിറ്റിസൺസ് കോർണർ ഉൾപ്പെടുന്നു. അവിടെ ഏതൊരു പൗരനും ചോദ്യം ചോദിക്കാം അല്ലെങ്കിൽ എല്ലാവരെയും ഉൾക്കൊള്ളുന്നതും പങ്കാളിത്തം ഉറപ്പാക്കുന്നതുമായ തിരഞ്ഞെടുപ്പുകൾ നടത്തുന്നതിനെ സംബന്ധിച്ച് നിർദ്ദേശങ്ങൾ നൽകാനും കഴിയും.
പരമ്പരയുടെ ആദ്യ അദ്ധ്യായം, 2022 ഒക്ടോബർ 7-ന് വെള്ളിയാഴ്ച വൈകുന്നേരം 7:25-ന് സംപ്രേക്ഷണം ചെയ്യും. 'വോട്ടർ രജിസ്ട്രേഷൻ' എന്നതാണ് ഈ അധ്യായത്തിന്റെ വിഷയം. 'എഐആർ ട്വിറ്റെർ @airnewsalerts, @ECISVEEP, News On AIR ആപ്പ്, ഇലക്ഷൻ കമ്മീഷൻ , ഓൾ ഇന്ത്യ റേഡിയോ എന്നിവയുടെ യൂ ട്യൂബ് ചാനലുകളിലും പരിപാടി ലഭ്യമാകും
ഉപരാഷ്ട്രപതിയുടെ കാര്യാലയം
പുനസ്ഥാപനം, ഗവേഷണം, പുനരാവിഷ്കരണം എന്നിവ കോവിഡ്19-നെതിരായ ആഗോള പോരാട്ടത്തിൽ മാർഗദീപം ആകുന്നതിന് ഇന്ത്യയെ സഹായിച്ചു: ഉപരാഷ്ട്രപതി
പുനസ്ഥാപനം, ഗവേഷണം, പുനരാവിഷ്കരണം എന്നിവ കോവിഡ്19- നെതിരായ ആഗോള പോരാട്ടത്തിൽ മാർഗദീപം ആകുന്നതിന് ഇന്ത്യയെ സഹായിച്ചതായി ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് അഭിപ്രായപ്പെട്ടു. മഹാമാരി ഉയർത്തിയ വെല്ലുവിളികൾ നേരിടുന്നതിന് സാങ്കേതികപരമായ പരിഹാരം കണ്ടെത്തുന്നതിന് അക്ഷീണം പരിശ്രമിച്ച ഇന്ത്യയിലെ ശാസ്ത്രജ്ഞരെയും ഗവേഷകരെയും അദ്ദേഹം പ്രശംസിച്ചു.
ന്യൂ ഡൽഹിയിലെ വിഗ്യാൻ ഭവനിൽ നടന്ന ഫരീദാബാദ് ഇ എസ് ഐ സി മെഡിക്കൽ കോളേജിന്റെ ആദ്യ ബിരുദദാനച്ചടങ്ങ് അദ്ദേഹം അഭിസംബോധന ചെയ്തു.
വൈറസ് വ്യാപനം നിയന്ത്രിക്കുന്നതിന് നമ്മുടെ ഡോക്ടർമാർ, ഗവേഷകർ, നയ കർത്താക്കൾ എന്നിവർ യഥാസമയം സ്വീകരിച്ച കൃത്യമായ നടപടികളെ അദ്ദേഹം പ്രശംസിച്ചു. അവശ്യവസ്തുക്കൾ ആയ സർജിക്കൽ ഗ്ലൗസ്, പി പി ഇ കിറ്റ്, ഫേസ് മാസ്ക്, വെന്റിലേറ്റർ, വാക്സിൻ എന്നിവയുടെ നിർമ്മാണം വർദ്ധിപ്പിച്ച ഇന്ത്യയിലെ വ്യവസായ രംഗത്തെയും അദ്ദേഹം അഭിനന്ദിച്ചു.
കേന്ദ്ര തൊഴിൽ വകുപ്പ് സഹമന്ത്രി ശ്രീ സന്തോഷ് കുമാർ ഗങ്വർ ചടങ്ങിൽ സംബന്ധിച്ചു.
(Visitor Counter : 117
രാജ്യരക്ഷാ മന്ത്രാലയം
പ്രസിഡന്റ്സ് കളര് അവാര്ഡ് 2021 സെപ്റ്റംബർ 6 ന് രാഷ്ട്രപതി ഇന്ത്യൻ നേവൽ ഏവിയേഷന് സമ്മാനിക്കും
ന്യൂഡൽഹി , സെപ്റ്റംബർ 1, 2021
2021 സെപ്റ്റംബർ 6 ന് ഗോവ തീരത്ത് ഐഎൻഎസ് ഹൻസയിൽ നടക്കുന്ന ചടങ്ങിൽ വച്ച് ഇന്ത്യൻ നേവൽ ഏവിയേഷന് പ്രസിഡന്റ്സ് കളര് അവാര്ഡ് രാഷ്ട്രപതിശ്രീ രാംനാഥ് കോവിന്ദ് സമ്മാനിക്കും. ദേശീയ പ്രാധാന്യമുള്ള ഈ പരിപാടിയോടനുബന്ധിച്ച് തപാൽ വകുപ്പ് ഈ പ്രത്യേക ദിനം അനുസ്മരിക്കുന്ന തപാൽ കവർ  പ്രകാശനം ചെയ്യും. മികച്ച സേവനങ്ങള് പരിഗണിച്ച് ഒരു സൈനിക കേന്ദ്രത്തിന് നല്കുന്ന പരമോന്നത ബഹുമതിയാണ് പ്രസിഡന്റ്സ് കളര് അവാര്ഡ്.
1951 മേയ് 27 ന് ഡോ.രാജേന്ദ്രപ്രസാദ് രാഷ്ട്രപതി പദത്തിലിരിക്കുമ്പോൾ പ്രസിഡന്റ്സ് കളര് അവാര്ഡ് സമ്മാനിക്കപ്പെട്ട ഇന്ത്യൻ നേവിയായിരുന്നു ഇന്ത്യൻ സായുധ സേനകളിൽ ആദ്യമായി ഈ ബഹുമതിക്കർഹമായത്.
1951 ജനുവരി 13 -ന് ആദ്യത്തെ സീലാന്റ് വിമാനം നാവിക സേനയുടെ ഭാഗമാവുകയും 1953 മേയ് 11 -ന് ആദ്യ നാവിക വ്യോമ താവളമായി  ഐഎൻഎസ് ഗരുഡ കമ്മീഷൻ ചെയ്യപ്പെടുകയും ചെയ്തതോടെയാണ് ഇന്ത്യൻ നേവൽ ഏവിയേഷൻ വിഭാഗം നിലവിൽ വന്നത്.നേവൽ ഏവിയേഷൻ അതിന്റെ ആസ്തികൾ ക്രമാനുഗതമായി വിപുലീകരിച്ച് പ്രബലമായ ഇന്ത്യൻ നാവികസേനയുടെ അവിഭാജ്യ ഘടകമായി മാറി.
1957 ൽ ആദ്യത്തെ വിമാനവാഹിനിക്കപ്പലായ ഐഎൻഎസ് വിക്രാന്ത് നാവികസേനയുടെ ഭാഗമായതോടെ ഇന്ത്യൻ നേവൽ ഏവിയേഷൻ ലോക ശ്രദ്ധയിയാകർഷിച്ചു.1971-ലെ ഇന്തോ-പാക് യുദ്ധത്തിലും 1961-ലെ ഗോവ വിമോചനത്തിലും ഐഎൻഎസ് വിക്രാന്ത് നിർണ്ണായക പങ്കുവഹിച്ചു.
1980 കളുടെ മദ്ധ്യത്തിൽ ഐഎൻഎസ് വിരാടിന്റെയും സീ ഹാരിയേഴ്സ്സിന്റെയും ഐതിഹാസികമായ വരവോടെ നാവികസേനയുടെ വാഹക  പ്രവർത്തനങ്ങൾ ശക്തിപ്പെട്ടു. കഴിഞ്ഞ ദശകത്തിൽ ഐഎൻഎസ് വിക്രമാദിത്യയിൽ മിഗ് 29 കെ വിമാനങ്ങൾ ഉൾപ്പെടുത്തിയതോടെ ഈ മേഖലയിൽ ഗണനീയമായ ശക്തിയായി രാജ്യം മാറി. തദ്ദേശീയമായി നിർമ്മിച്ച വിമാനവാഹിനിക്കപ്പൽ, ഐഎൻഎസ് വിക്രാന്തിന്റെ പുതിയ പതിപ്പ് ഈ മാസം ഇന്ത്യൻ നാവികസേനയുടെ ഭാഗമാകുന്നതോടെ വാഹക ശേഷി വീണ്ടും വർദ്ധിക്കും.
ഇന്ന്, ഇന്ത്യൻ തീരദേശത്തും ആൻഡമാൻ നിക്കോബാർ ദ്വീപുകളിലുമായി ഒൻപത് എയർ സ്റ്റേഷനുകളും മൂന്ന് നേവൽ എയർ എൻക്ലേവുകളും 250 ലധികം വിമാനങ്ങളും ഉള്ള ബൃഹത്തായ സംവിധാനമാണ് ഇന്ത്യൻ നേവൽ ഏവിയേഷൻ.
ഇന്ത്യൻ നാവികസേനയ്ക്ക് വേണ്ടി മാനുഷിക സഹായവും ദുരന്തനിവാരണവും ഉൾപ്പെടെയുള്ള  പ്രവർത്തനങ്ങൾക്ക് നേതൃത്വം നൽകുന്നതിന് പുറമേ IOR  രാജ്യങ്ങൾക്ക് സഹായമെത്തിക്കുന്ന നിരവധി ദൗത്യങ്ങളിലും ഇന്ത്യൻ നേവൽ ഏവിയേഷൻ വ്യതിരിക്തമായ മുദ്ര പതിപ്പിച്ചിട്ടുണ്ട്.
സേനയുടെ പോരാട്ട വിഭാഗത്തിലേക്ക് സ്ത്രീകളെ ഉൾപ്പെടുത്തുന്നതിലും ഇന്ത്യൻ നേവൽ ഏവിയേഷൻ മുൻപന്തിയിലാണ്. വർഷങ്ങളായി തുടരുന്ന നിസ്വാർത്ഥ സേവനത്തിനിടയിൽ ഒരു മഹാവീർ ചക്ര, ആറ് വീർ ചക്രകൾ, ഒരു കീർത്തിചക്ര, ഏഴ് ശൗര്യചക്ര, ഒരു യുദ്ധസേവാ മെഡൽ, ഒട്ടേറെ നാവിക സേന മെഡലുകൾ എന്നിവയാൽ നേവൽ ഏവിയേഷൻ വിഭാഗത്തിലെ സൈനികർ ബഹുമാനിതരായിട്ടുണ്ട്.
IE/SKY
(Visitor Counter : 354
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ രാഷ്ട്രത്തെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി നാളെ  രാഷ്ട്രത്തെ അഭിസംബോധന ചെയ്യും.
''പ്രധാനമന്ത്രി ശ്രീ നരേന്ദ്ര മോദി 2020 ഏപ്രില് 14 ന് രാവിലെ 10 ന് രാജ്യത്തെ അഭിസംബോധന ചെയ്യും'' പ്രധാനമന്ത്രിയുടെ ഓഫീസ് ട്വിറ്ററിലൂടെ അറിയിച്ചു.
പ്രത്യേക സേവനങ്ങളും ഫീച്ചറുകളും
ചെറുമത്സ്യബന്ധനം സമുദ്രമത്സ്യമേഖലക്ക് നഷ്ടമുണ്ടാക്കുന്നു- സിഎംഎഫ്ആർഐ
കൊച്ചി: ജൂൺ 15, 2023
അനിയന്ത്രിത ചെറുമത്സ്യബന്ധനം കാരണം കേരളത്തിന്റെ സമുദ്രമത്സ്യമേഖലയ്ക്ക് കഴിഞ്ഞവർഷവും നഷ്ടമുണ്ടായെന്ന് കേന്ദ്ര സമുദ്രമത്സ്യ ഗവേഷണ സ്ഥാപനം .
കഴിഞ്ഞവർഷം കേരളതീരത്ത് നിന്നും പിടിച്ച കിളിമീനുകളിൽ 31 ശതമാനവും നിയമപരമായി പിടിക്കാവുന്ന വലിപ്പത്തിനേക്കാൾ  ചെറുതായിരുന്നു. ഈ ഗണത്തിൽ 178 കോടി രൂപയാണ് നഷ്ടം. മത്തിയുടെ കുഞ്ഞുങ്ങളെ പിടിച്ചതിലൂടെയുള്ള നഷ്ടം 137 കോടി രൂപയാണ്.
കേരളത്തിലെ മത്സ്യബന്ധനവും സുസ്ഥിരവികസനവും എന്ന വിഷയത്തിൽ നടന്ന ശിൽപശാലയിലാണ് സിഎംഎഫ്ആർഐ ഈ കണക്കുകൾ അവതരിപ്പിച്ചത്. മുൻകാലങ്ങളിൽ നിന്ന് വ്യത്യസ്തമായി ട്രോളിംഗ് നിരോധനകാലയളവിലാണ് മത്തിപോലുള്ള മീനുകളുടെ കുഞ്ഞുങ്ങളെ ധാരാളമായി പിടിക്കുന്നതെന്ന് റിപ്പോർട്ട് അവതരിപ്പിച്ച സിഎംഎഫ്ആർഐ പ്രിൻസിപ്പൽ സയന്റിസ്റ്റ് ഡോ ടി എം നജ്മുദീൻ പറഞ്ഞു. എന്നാൽ, എംഎൽഎസ് നടപ്പിലാക്കാൻ തുടങ്ങിയതിന് ശേഷം ചെറുമീൻ മത്സ്യബന്ധനത്തിൽ മുൻകാലത്തേക്കാൾ കുറവ് വന്നിട്ടുണ്ടെന്നും അദ്ദേഹം പറഞ്ഞു.
എംഎൽഎസ് നിയന്ത്രണം കാരണം സമുദ്രമത്സ്യമേഖലയിലുണ്ടായ സ്വാധീനം മനസ്സിലാക്കാൻ സിഎംഎഫ്ആർഐ കിളിമീനുകളിൽ നടത്തിയ പഠനത്തിൽ, അവയുടെ ഉൽപാദനത്തിലും മൊത്തലഭ്യതയിലും ഗണ്യമായ വർധനയുണ്ടായതായി കണ്ടെത്തി. നിരോധനത്തിന് മുമ്പും ശേഷവുമുള്ള കണക്കുകൾ വിലയിരുത്തിയപ്പോൾ കിളിമീൻ ഉൽപാദനത്തിൽ 41 ശതമാനവും മൊത്തലഭ്യതയിൽ 27 ശതമാനവും വർധനയുണ്ടായി. ഇവയുടെ അംഗസംഖ്യാവർധന 64 ശതമാനമാണ്.
കൂടുതൽ മത്സ്യയിനങ്ങൾ എംഎൽഎസ് നിയന്ത്രണത്തിന്റെ പരിധിയിൽ ഉൾപ്പെടുത്തേണ്ടത് ആവശ്യമാണെന്നും നിലവിലെ ചില മത്സ്യയിനങ്ങളുടെ എംഎൽഎസിൽ മാറ്റം വരുത്തേണ്ടതുണ്ടെന്നും സിഎംഎഫ്ആർഐ പ്രിൻസിപ്പൽ സയന്റിസ്റ്റ് ഡോ ഇ എം അബ്ദുസ്സമദ് പറഞ്ഞു. ഇതുമായി ബന്ധപ്പെട്ട് പഠനങ്ങളും ചർച്ചകളും പുരോഗമിച്ചുവരികയാണ്-അദ്ദേഹം പറഞ്ഞു.
ഒരുടൺ ചെറുമത്തികൾ പിടിക്കുമ്പോൾ മത്സ്യമേഖലയ്ക്ക് നഷ്ടമാകുന്നത് 4,54,000 രൂപയാണ്. ഇവയെ വളരാനനുവദിച്ചാൽ മത്സ്യമേഖലയ്ക്കും മത്സ്യത്തൊഴിലാളികൾക്കുമാണ് ഗുണമുണ്ടാകുന്നത്. എംഎൽഎസ് നിയന്ത്രണമില്ലാത്ത സ്രാവിനങ്ങളിൽ നല്ലൊരു ശതമാനവും  അവയുടെ പ്രജനനവലിപ്പത്തിൽ താഴെയാണെന്നും സിഎംഎഫ്ആർഐയുടെ റിപ്പോർട്ട് വ്യക്തമാക്കുന്നു.
സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ അധ്യക്ഷത വഹിച്ചു. സ്വയം നിയന്ത്രണങ്ങളും അനുകൂലമായ കാലാവസ്ഥയുമാണ് കഴിഞ്ഞ വർഷം മത്തി ഉൾപ്പെടെ മത്സ്യോൽപാദനം കൂടാനുള്ള കാരണമായി കരുതുന്നുതെന്ന് അദ്ദേഹം പറഞ്ഞു. എംഎൽഎസ് നിയന്ത്രണവുമായി ബന്ധപ്പെട്ട് എല്ലാ തീരദേശ സംസ്ഥാനങ്ങൾക്കും സിഎംഎഫ്ആർഐ നിർദേശം നൽകിയിരുന്നു. കേരളവും കർണാടകയും മാത്രമാണ് നിലവിൽ നടപ്പിലാക്കിയത്. ആഴക്കടൽ കൂന്തൽ, മധ്യോപരിതല മത്സ്യങ്ങൾ, തെക്കൻ തീരങ്ങളിൽ കാണപ്പെടുന്ന ചെറിയ ഇനം പാമ്പാട എന്നിവ മികച്ച ഉൽപാദനക്ഷമതയുള്ള പാരമ്പര്യേതര മത്സ്യയിനങ്ങളാണെന്ന് സിഎംഎഫ്ആർഐ തിരിച്ചറിഞ്ഞിട്ടുണ്ടെന്നും ഡോ ഗോപാലകൃഷ്ണൻ പറഞ്ഞു.
മത്സ്യത്തൊഴിലാളികൾ, ബോട്ടുടമകൾ, അനുബന്ധമേഖലകളിൽ പ്രവർത്തിക്കുന്നവർ, ഫിഷറീസ് വകുപ്പ് ഉദ്യോഗസ്ഥർ എന്നിവർ ശിൽപശാലയിൽ സംബന്ധിച്ചു. എംഎൽഎസ് നിയന്ത്രണം ഇന്ത്യയിൽ എല്ലായിടത്തും നടപ്പാക്കണമെന്ന് മത്സ്യത്തൊഴിലാളി പ്രതിനിധികൾ ആവശ്യപ്പെട്ടു. ചെറുമീൻപിടുത്തം നിരോധിക്കുമ്പോൾ മത്സ്യത്തൊഴിലാളികൾക്ക് മതിയായ നഷ്ടപരിഹാരം നൽകണം. അന്യസംസ്ഥാനങ്ങളിൽ നിന്നുള്ള മത്സ്യബന്ധനയാനങ്ങൾ കേരളതീരത്തേക്ക് കടന്നുവരുന്നത് തടയിടണം. പുതിയ യാനങ്ങൾക്ക് അനുമതി നൽകരുതെന്നും അവർ ആവശ്യപ്പെട്ടു.
പ്രധാനമന്ത്രിയുടെ ഓഫീസ്
പ്രധാനമന്ത്രി വാരാണസിയിലെ ദീന്ദയാല് ഹസ്തകലാ സങ്കൂലില് മികവിന്റെ കേന്ദ്രങ്ങള് ഉദ്ഘാടനം ചെയ്തു
പ്രധാനമന്ത്രി ശ്രീ. നരേന്ദ്ര മോദി വാരാണസിയിലെ ദീന്ദയാല് ഹസ്തകലാ സങ്കൂലില് ഇന്ന് മികവിന്റെ കേന്ദ്രങ്ങള് ഉദ്ഘാടനം ചെയ്തു. പ്രവാസി ഭാരതീയ ദിവസ് ആഘോഷങ്ങളില്നിന്ന് നേരിട്ട് വേദിയിലെത്തിയ പ്രധാനമന്ത്രി മേഖലയിലെ കരകൗശല ഉല്പ്പന്നങ്ങള്ക്കായുള്ള ഹസ്തകലാ സങ്കൂലില് മികവിന്റെ കേന്ദ്രങ്ങളായി മാറുന്ന 55 ഔട്ട്ലെറ്റുകളുടെ ഉദ്ഘാടനം നിര്വ്വഹിച്ചു. ദീന്ദയാല് ഹസ്തകലാ സങ്കൂലിലെ ആംഫി തീയേറ്ററില് എത്തിച്ചേരുന്നതിന് മുമ്പ് ടെക്സ്റ്റെല്സ് മ്യൂസിയത്തിന്റെ വിവിധ ഗ്യാലറികളും അദ്ദേഹം നോക്കിക്കണ്ടു.
(കാശി:കരകൗശല വിദ്യയുടെയും തുണിത്തരങ്ങളുടെയും പ്രപഞ്ചം, ഇന്ത്യന് തുണിത്തരങ്ങള്: ചരിത്രം, മഹിമ, പ്രതാപം എന്നീ രണ്ടു പുസ്തകങ്ങളുടെ പ്രകാശനവും അദ്ദേഹം ഇവിടെ നിര്വ്വഹിച്ചു.
വാരാണസിയിലെ ചൗക്കാഘട്ടില് സംയോജിത ടെക്സ്റ്റെല് സമുച്ചയ ഓഫീസ് ഉദ്ഘാടനം ചെയ്തുകൊണ്ടുള്ള ഫലകവും പ്രധാനമന്ത്രി അനാച്ഛാദനം ചെയ്തു.
ND /AM/MRD
പ്രധാനമന്ത്രിയുടെ ഓഫീസ്
ബാങ്കുകളുടെയും എന്.ബി.എഫ്.സികളുടെയും ഓഹരിയുടമകളുമായി പ്രധാനമന്ത്രി ആലോചനാ യോഗം നടത്തും
ഭാവിയെ കുറിച്ചുള്ള വീക്ഷണവും പ്രവര്ത്തന പദ്ധതിയും ഒരുക്കുന്നതിനായുള്ള ചര്ച്ചകള്ക്കായി പ്രധാനമന്ത്രി ബാങ്കുകളുടെയും എന്.ബി.എഫ്.സികളുടെയും പ്രതിനിധികളുമായി നാളെ വൈകിട്ട് ആലോചനാ യോഗം നടത്തും.
വായ്പാ പദ്ധതികളും അവ ഫലപ്രദമായി ലഭ്യമാക്കലും, സാങ്കേതിക വിദ്യയിലൂടെ ധനകാര്യ ശാക്തീകരണം, സാമ്പത്തിക മേഖലയുടെ ദൃഢതയ്ക്കും സുസ്ഥിരതയ്ക്കും ജാഗ്രത നിറഞ്ഞ പ്രവര്ത്തനം തുടങ്ങിയ വിഷയങ്ങളാണ് അജണ്ടയിലുള്ളത്.
അടിസ്ഥാന സൗകര്യം, കൃഷി, എം.എസ്.എം.ഇകള് ഉള്പ്പെടെയുള്ള പ്രാദേശിക ഉല്പാദനം എന്നീ മേഖലകള്ക്കു പണം ലഭ്യമാക്കുക വഴി ഇന്ത്യയുടെ സാമ്പത്തിക വളര്ച്ചയില് വലിയ പങ്കാണ് ബാങ്കിങ് മേഖല വഹിക്കുന്നത്. സാങ്കേതിക വിദ്യ ഉപയോഗപ്പെടുത്തുക വഴി സാമ്പത്തിക ശാക്തീകരണത്തില് വലിയ പങ്കു വഹിക്കാന് സാമ്പത്തിക സംശ്ലേഷണത്തിന് സാധിക്കും.
മുതിര്ന്ന ഗവണ്മെന്റ് ഉദ്യോഗസ്ഥരും ചര്ച്ചയില് പങ്കാളികളാവും.
(
പ്രധാനമന്ത്രിയുടെ ഓഫീസ്
ബാബു ജഗ്ജീവൻ റാമിന്റെ ജന്മദിനത്തിൽ പ്രധാനമന്ത്രി ശ്രദ്ധാഞ്ജലിയർപ്പിച്ചു
ബാബു ജഗ്ജീവൻ റാം ജിയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിനു ശ്രദ്ധാഞ്ജലിയർപ്പിച്ചു.
ട്വിറ്ററിൽ പ്രധാനമന്ത്രി കുറിച്ചതിങ്ങനെ:
"മുൻ ഉപപ്രധാനമന്ത്രിയും സജീവ സ്വാതന്ത്ര്യസമരസേനാനിയുമായിരുന്ന ബാബു ജഗ്ജീവൻ റാമിന് ജന്മവാർഷികത്തിൽ ശ്രദ്ധാഞ്ജലിയർപ്പിക്കുന്നു. സമൂഹത്തിലെ ദുർബലവിഭാഗങ്ങളെ വികസനത്തിന്റെ മുഖ്യധാരയുമായി ബന്ധിപ്പിക്കാനുള്ള അദ്ദേഹത്തിന്റെ ശ്രമങ്ങൾ എല്ലായ്പ്പോഴും പ്രചോദനമായി നിലകൊള്ളും"
ആഭ്യന്തരകാര്യ മന്ത്രാലയം
ലോക്ക്ഡൗണ്: ഇതരസംസ്ഥാന തൊഴിലാളികളുടെ നീക്കംസംബന്ധിച്ച് മാര്ഗ്ഗരേഖ കേന്ദ്ര ആഭ്യന്തര മന്ത്രാലയം പുറത്തിറക്കി
കോവിഡ്-19 ന്റെ പശ്ചാത്തലത്തില് ഏര്പ്പെടുത്തിയ ലോക്ക്ഡൗണിനെത്തുടര്ന്ന് സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും റിലീഫ് ക്യാമ്പുകളിലും ജോലിസ്ഥലങ്ങളിലും കുടുങ്ങിപ്പോയ തൊഴിലാളികള് നിലവില് അവര് കഴിയുന്ന സംസ്ഥാനങ്ങളില് തന്നെ തുടരണമെന്നും അന്യസംസ്ഥാനങ്ങളിലേക്കുള്ള യാത്രകള് അനുവദിക്കില്ലെന്നും കേന്ദ്ര ഗവണ്മെന്റ് വ്യക്തമാക്കി. നിലവില് അവര് ഉള്ള സ്ഥലങ്ങളിലെ വ്യവസായ, കൃഷി, നിര്മാണമേഖലകളില് അവരെ ഉപയോഗപ്പെടുത്തുന്നത് സംബന്ധിച്ച് കേന്ദ്ര ആഭ്യന്തര മന്ത്രാലയം മാര്ഗനിര്ദ്ദേശങ്ങള് പുറപ്പെടുവിച്ചു. കോവിഡ് ഭീഷണിയില്ലാത്ത സ്ഥലങ്ങളില് ചില മേഖലകള്ക്ക് ഈ മാസം 20 മുതല് കേന്ദ്രസര്ക്കാര് ഇളവ് അനുവദിക്കുമെന്ന് പ്രഖ്യാപിച്ചിരുന്നു. ഈ സാഹചര്യത്തിലാണ് ഇവര്ക്കും ബന്ധപ്പെട്ട തൊഴില്മേഖലകളില് സജീവമാകാന് സഹായിക്കും വിധം മാര്ഗനിര്ദ്ദേശങ്ങള് പുറപ്പെടുവിച്ചത്.
ഇപ്പോള് ക്യാമ്പുകളിലും മറ്റുമായി കഴിയുന്നവര് പ്രാദേശിക ഭരണകൂടങ്ങളുമായി ബന്ധപ്പെട്ട് വിവരങ്ങള് രജിസ്റ്റര് ചെയ്യേണ്ടതാണ്. ഓരോരുത്തരുടെയും തൊഴില് മേഖലകളെ കുറിച്ചും വിവരം നല്കണം.ഓരോരുത്തരുടെയും തൊഴില് മേഖലകള് കണ്ടെത്തി സ്കില് മാപ്പിംഗ് നടത്തുന്നതിനാണിത്.
അതിഥി തൊഴിലാളികള് സംസ്ഥാനത്തിനുള്ളില്തന്നെ അവര് നേരത്തെ ജോലി ചെയ്തിരുന്ന സ്ഥലത്തേക്ക് പോകാന് ആഗ്രഹിക്കുന്നുണ്ടെങ്കില് അവരെ വിശദ പരിശോധനയ്ക്ക് വിധേയമാക്കണം. രോഗ ലക്ഷണങ്ങള് ഇല്ലാത്തവരെ മാത്രമെ കൊണ്ടുപോകാന് പാടുള്ളൂ. ബസിലോ മറ്റ് വാഹനങ്ങളിലോ ഇവരെ കൊണ്ടു പോകുമ്പോള് ആരോഗ്യവകുപ്പ് നിര്ദേശിച്ചിട്ടുള്ള സാമൂഹ്യഅകലവും, അണുനാശനവും അടക്കമുള്ള വ്യവസ്ഥകള് പാലിക്കേണ്ടതുണ്ട്. ഇത് സംബന്ധിച്ച് ഇക്കഴിഞ്ഞ ഏപ്രില് 15 ന് പുറത്തിറക്കിയ വ്യവസ്ഥകള് പാലിക്കേണ്ടതാണ്. ഇവര്ക്ക് പ്രാദേശികഭരണകൂടങ്ങള് ഭക്ഷണവും വെള്ളവും ലഭ്യമാക്കണമെന്നും മാര്ഗരേഖ അനുശാസിക്കുന്നു.
മാര്ച്ച് 29, ഏപ്രില്15, 16 എന്നീ തിയതികളില് കേന്ദ്ര ആഭ്യന്തര മന്ത്രാലയം പുറത്തിറക്കിയ ഉത്തരവിന്റെ തുടര്ച്ചയായാണ് പുതിയ മാര്ഗ്ഗരേഖ പുറത്തിറക്കിയിട്ടുള്ളത്. ഇത് കര്ശനമായി പാലിക്കണമെന്ന് കേന്ദ്ര മന്ത്രാലയം, സംസ്ഥാനസര്ക്കാര് വകുപ്പുകള്, കേന്ദ്ര ഭരണ പ്രദേശങ്ങള് എന്നിവര്ക്ക് കേന്ദ്ര ആഭ്യന്തര മന്ത്രാലയം നിര്ദ്ദേശം നല്കി.
വിശദ വിവരങ്ങൾക്ക് ഈ ലിങ്ക് സന്ദർശിക്കുക https://static.pib.gov.in/WriteReadData/userfiles/19.4.2020%20SOP%20for%20movement%20of%20stranded%20labour%20within%20the%20State%20and%20UT.pdf
(
പ്രധാനമന്ത്രിയുടെ ഓഫീസ്
ഫ്രാൻസിന്റെ പ്രസിഡന്റായി വീണ്ടും തിരഞ്ഞെടുക്കപ്പെട്ട ഇമ്മാനുവൽ മാക്രോണിനെ പ്രധാനമന്ത്രി അഭിനന്ദിച്ചു
ഫ്രാൻസ് പ്രസിഡന്റായി വീണ്ടും തിരഞ്ഞെടുക്കപ്പെട്ട ഇമ്മാനുവൽ മാക്രോണിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഫ്രാൻസിന്റെ പ്രസിഡന്റായി വീണ്ടും തിരഞ്ഞെടുക്കപ്പെട്ട എന്റെ സുഹൃത്ത് ഇമ്മാനുവൽ മാക്രോണിന് അഭിനന്ദനങ്ങൾ! ഇന്ത്യ-ഫ്രാൻസ് തന്ത്രപരമായ പങ്കാളിത്തം കൂടുതൽ ആഴത്തിലാക്കാൻ ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു."
--ND--
(